5. ΝΟΜΟΣ υπ' αριθ. 471 της 10/13 Αυγ. 1943 (ΦΕΚ Α΄ 260) Περί συμπληρώσεως της περί του Ταμείου Εργασίας Ηθοποιών κειμένης νομοθεσίας. Άρθρον μόνον.-1.Το κατά τας ισχυούσας διατάξεις περί του Ταμείου Εργασίας Ηθοποιών παρεχόμενον δι' οικονομικήν ενίσχυσιν εις έκαστον θίασον δάνειον ορίζεται κατά την απόλυτον κρίσιν του Διοικητικού Συμβουλίου του Ταμείου τούτου αναλόγως της καλλιτεχνικής προσπαθείας ην πρόκειται να εξυπηρετήση ο επικουρούμενος θίασος και του καλλιτεχνικού αυτού οπλισμού, εντός δε πάντοτε της οικονομικής δυναμικότητος του Ταμείου. Το δάνειον δύναται να καταβληθή και εις δόσεις κατά τας παρουσιαζομένας εκάστοτε ανάγκας του θιάσου. Βλ. νεωτέρους περιορισμούς εις το τροποποιηθέν άρθρ. 2 του ανωτ. Π.Δ. 16/18 Ιαν. 1932. 2.Αι δαπάναι της λειτουργίας της δευτεροβαθμίου Επιτροπής θεάτρου βαρύνουν εφεξής τους πόρους του Ταμείου Εργασίας Ηθοποιών. 3.Καταργείται πάσα διάταξις αντικειμένη εις τον παρόντα Νόμον, ούτινος η ισχύς άρχεται από της δημοσιεύσεώς του εις την Εφημερίδα της Κυβερνήσεως. 